CELEX: C2007/297/16
Language: lv
Date: 2007-12-08 00:00:00
Title: Lieta C-192/06: Tiesas (otrā palāta) 2007. gada 4. oktobra spriedums [ Bundesverwaltungsgericht (Vācija) lūgums sniegt prejudiciālu nolēmumu] — Matthias Kruck / Landkreis Potsdam-Mittelmark (Lauksaimniecības struktūras — Kopienas atbalsta shēmas — Regulas (EEK) Nr. 1765/92 7. panta 6. punkts — Regulas (EEK) Nr. 3887/92 9. panta 2. punkts — Zemes atstāšana atmatā — Kompensācijas maksājumu samazinājums)

8.12.2007   
            
            
               LV
            
            
               Eiropas Savienības Oficiālais Vēstnesis
            
            
               C 297/11
            
         Tiesas (otrā palāta) 2007. gada 4. oktobra spriedums [Bundesverwaltungsgericht (Vācija) lūgums sniegt prejudiciālu nolēmumu] — Matthias Kruck/Landkreis Potsdam-Mittelmark
   
   (Lieta C-192/06) (1)
   
   (Lauksaimniecības struktūras - Kopienas atbalsta shēmas - Regulas (EEK) Nr. 1765/92 7. panta 6. punkts - Regulas (EEK) Nr. 3887/92 9. panta 2. punkts - Zemes atstāšana atmatā - Kompensācijas maksājumu samazinājums)
   (2007/C 297/16)
   Tiesvedības valoda — vācu
   Iesniedzējtiesa
   Bundesverwaltungsgericht
   Lietas dalībnieki pamata procesā
   
      Prasītājs: Matthias Kruck
   
   
      Atbildētājs: Landkreis Potsdam-Mittelmark
   
   Priekšmets
   Lūgums sniegt prejudiciālu nolēmumu — Bundesverwaltungsgericht — 9. panta 2.-4. punkta Komisijas 1992. gada 23. decembra Regulā (EEK) Nr. 3887/92, ar ko nosaka sīki izstrādātus noteikumus integrētās vadības un kontroles sistēmas piemērošanai noteiktām Kopienas atbalsta shēmām (OV L 391, 36. lpp.), kas grozīta ar Komisijas 1995. gada 6. jūlija Regulu (EK) Nr. 1648/95, ar ko grozīta Regula (EEK) Nr. 3887/92, ar ko nosaka sīki izstrādātus noteikumus integrētās vadības un kontroles sistēmas piemērošanai noteiktām Kopienas atbalsta shēmām (OV L 156, 27. lpp.), kā arī 7. panta 6. punkta otrā un ceturtā teikuma Padomes 1992. gada 30. jūnija Regulā (EEK) Nr. 1765/92, ar kuru izveido atbalsta sistēmu noteiktu laukaugu audzētājiem (OV L 181, 12. lpp.), kas grozīta ar Padomes 1995. gada 19. decembra Regulu (EK) Nr. 2989/95, ar ko grozīta Regula (EEK) Nr. 1765/92, ar kuru izveido atbalsta sistēmu noteiktu laukaugu audzētājiem (OV L 312, 5. lpp.), interpretācija — Maksimālās atmatas platības noteikšana, par ko ir tiesības uz kompensāciju, ņemot par pamatu pārbaudē faktiski apstiprināto platību, nevis pamatojoties uz platību, par kuru ir iesniegts kompensācijas pieteikums
   Rezolutīvā daļa:
   Komisijas 1992. gada 23. decembra Regulas (EEK) Nr. 3887/92, ar ko nosaka sīki izstrādātus noteikumus integrētās vadības un kontroles sistēmas piemērošanai noteiktām Kopienas atbalsta shēmām, kas grozīta ar Komisijas 1995. gada 6. jūlija Regulu (EK) Nr. 1648/95, 9. pants ir interpretējams tādējādi, ka maksimālo zemes platību, attiecībā uz kuru var prasīt maksājuma kompensāciju par zemes atstāšanu atmatā saskaņā ar Padomes 1992. gada 30. jūnija Regulas (EEK) Nr. 1765/92, ar kuru izveido atbalsta sistēmu noteiktu laukaugu audzētājiem, kas grozīta ar Padomes 1995. gada 19. decembra Regulu (EK) Nr. 2989/95, 7. panta 6. punkta pirmās daļas otro un ceturto teikumu, aprēķina, ņemot par pamatu to platību, par kuru ir iesniegts pieteikums, ar nosacījumu, ka šī platība tiek faktiski izmantota laukaugu audzēšanai un tajā nav ietvertas zemes platības, kuras saskaņā ar Regulas Nr. 1765/92, kas grozīta ar Regulu Nr. 2989/95, 9. pantu ir izslēgtas no maksājumu kompensācijas saņemšanas.
   
      (1)  OV C 154, 1.7.2006.